වත්මන් ජනාධිපති මහින්ද රාජපක්ෂ මහතා චීන සබඳතා තව තවත් වර්ධනය කර ගැනීමට කටයුතු කළ අයුරු ප්‍රශංසනීය බව හෙතෙම අවධාරණය කළේය.හම්බන්තොට වරාය ඉදිකිරීමට චීනය ලබාදුන් ප්‍රදානය පිළිබඳ ඇතැමුන් යම් යම් දේ ප්‍රකාශ කළා වගේම එදා අම්පාරේදී ඩී. එස්. සේනානායක මහතා ඉදිකළ සේනානායක සමුද්‍රය පිළිබඳ යම් යම් කතා ගෙතූ බව කීවේය.සේනානායක සමුද්‍රය නිසා අම්පාරේ ජනතාවගේ ජීවිත සැපවත් වී තිබෙන අයුරු පෙන්වා දුන් ජයරත්න මහතා හම්බන්තොට වරාය මේ රටේ ධන උල්පතක් බැවින් ද්වේශ සහගත ලෙස කරන විවේචන පිළිබඳව සැලකිලිමත් නොවිය යුතු බව පැවැසීය.උතුරු පළාතේ ලක්ෂ 9 ක්ද නැඟෙනහිර පළාතේ ලක්ෂ 5 ක් පමණ දෙමළ ජනතාව සිටින අතර අනෙකුත් ප්‍රදේශවලද සිංහල හා මුස්ලිම් ජනතාව සමඟ එක්ව සිටින අතර කිසිදු අයකුට මොනයම් හෝ අසාධාරණයක් අයුක්තියක් වෙන්න ජනාධිපති මහින්ද රාජපක්ෂ මහතා කටයුතු කර නැතැයි පැවැසීය.ශ්‍රී ලංකාව සියලුම රටවල් සමඟ සහයෝගයෙන් කටයුතු කරන අතර කිසිදු වෛර සහගත සිතුවිල්ලකින් යුතුව කටයුතු නොකරන බව පැවැසීය.සියලු දුෂ්කර ක්‍රියා මැඩගෙන රටේ වෙසෙන සෑම මිනිසකුටම යුක්තිය, සාධාරණය ඉටුකිරීමට ක්‍රියාකරන ජනාධිපති මහින්ද රාජපක්ෂ මහතාට එරෙහිවන්න හෘදයසාක්ෂියට අනුව විරුද්ධ විය හැකි දැයි ප්‍රශ්න කළේය.ජනමාධ්‍යවේදීන් වන සීලරත්න සෙනරත්, වසන්ත ප්‍රිය රාමනායක කුල ශ්‍රී කාරියවසම්, අරියනන්ද දොඹගහවත්ත, සුජීව මාලගේ යන මහත්වරුන්ගේ සේවයද මෙහිදී ඇගයීමට ලක් කෙරිණි.